CELEX: 32013R0081
Language: sk
Date: 2013-01-29 00:00:00
Title: Vykonávacie nariadenie Komisie (EÚ) č. 81/2013 z  29. januára 2013 , ktorým sa mení a dopĺňa vykonávacie nariadenie (EÚ) č. 1051/2011, pokiaľ ide o súbory mikroúdajov na zasielanie údajov  Text s významom pre EHP

30.1.2013   
            
            
               SK
            
            
               Úradný vestník Európskej únie
            
            
               L 28/1
            
         VYKONÁVACIE NARIADENIE KOMISIE (EÚ) č. 81/2013
   z 29. januára 2013,
   ktorým sa mení a dopĺňa vykonávacie nariadenie (EÚ) č. 1051/2011, pokiaľ ide o súbory mikroúdajov na zasielanie údajov
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 692/2011 zo 6. júla 2011 o európskej štatistike cestovného ruchu, ktorým sa zrušuje smernica Rady 95/57/ES (1), a najmä na jeho článok 9 ods. 2 a 3,
   keďže:
   
               (1)
            
            
               V súčasnom úsilí Komisie o zabezpečenie relevantnej európskej štatistiky má mimoriadny význam, aby sa zaviedol aktualizovaný systém klasifikácií, v ktorom sa zohľadňuje vývoj a zmeny v oblasti vzdelávania.
            
         
               (2)
            
            
               Organizácia Spojených národov pre vzdelávanie, vedu a kultúru (Unesco) zrevidovala doteraz používanú verziu (ISCED 1997) Medzinárodnej štandardnej klasifikácie vzdelania (ISCED) s cieľom zabezpečiť jej konzistentnosť so zmenami politiky a štruktúry vzdelávania a odbornej prípravy.
            
         
               (3)
            
            
               Keďže štatistika vzdelávania musí byť porovnateľná na medzinárodnej úrovni, je potrebné, aby členské štáty a inštitúcie Európskej únie používali klasifikácie vzdelania, ktoré sú v súlade s revidovanou Medzinárodnou štandardnou klasifikáciou vzdelania ISCED 2011 (ISCED 2011), ktorú prijali členské štáty organizácie Unesco na svojej 36. generálnej konferencii v novembri 2011.
            
         
               (4)
            
            
               Vykonávacie nariadenie Komisie (EÚ) č. 1051/2011 (2) by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre Európsky štatistický systém,
            
         PRIJALA TOTO NARIADENIE:
   Článok 1
   Príloha III k vykonávaciemu nariadeniu (EÚ) č. 1051/2011 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. januára 2014.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. januára 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 192, 22.7.2011, s. 17.
   
      (2)  Ú. v. EÚ L 276, 21.10.2011, s. 13.
   
      PRÍLOHA
      Opis stĺpca 80 (Úroveň vzdelania) prílohy III k vykonávaciemu nariadeniu (EÚ) č. 1051/2011 sa nahrádza takto:
      
         
                     Stĺpec
                  
                  
                     Identifikátor
                  
                  
                     Opis
                  
                  
                     Filter/poznámky
                  
               
                     „80
                  
                  
                      
                  
                  
                     
                        Dosiahnuté vzdelanie
                     
                  
                  
                     Nepovinná premenná; ak sa nezasiela, kód sa nevypĺňa.“
                  
               
                      
                  
                  
                     1
                  
                  
                     Najviac nižšie sekundárne (ISCED 2011, úrovne 0 - 2)
                  
                  
                      
                  
               
                      
                  
                  
                     2
                  
                  
                     Vyššie sekundárne a postsekundárne (nezahŕňané do terciárneho) (ISCED 2011, úrovne 3 a 4)
                  
                  
                      
                  
               
                      
                  
                  
                     3
                  
                  
                     Terciárne (ISCED 2011, úrovne 5 - 8)